Nicholas Murray Butler

Nicholas Murray Butler (Elizabeth, New Jersey, 1862ko apirilaren 2a - New York, 1947ko abenduaren 7a) estatubatuar filosofo, diplomazialari eta irakaslea izan zen. 1931ko Bakearen Nobel Saria jaso zuen Jane Addamsekin batera Briand-Kellogg Itunaren sustapenagatik eta AEBetako mugimendu bakezalearen buru izateagatik.

Filosofia irakaslea izan zen Columbiako Unibertsitatean eta Irakasleak Prestatzeko New Yorkeko Eskola zuzendu zuen. 1902an Columbiako Unibertsitateko lehendakari izendatu zuten. Ameriketak Estatu Batuetako Alderdi Errepublikanoko kidea izan zen.

Mohonk aintzirako Nazioarteko Arbitraje Konferentziako buru izan zen eta Nazioarteko Adiskidetzearen Ameriketako Estatu Batuetako saila zuzendu zuen. Nazioarteko Bakerako Carnegie Funtsaren sortzaileetako bat ere izan zen, eta 1925etik 1945era buru izan zen.

Kategoria:Newjerseyarrak
Kategoria:Ameriketako Estatu Batuetako filosofoak
Kategoria:Ameriketako Estatu Batuetako diplomazialariak
Kategoria:Ameriketako Estatu Batuetako Alderdi Errepublikanoko politikariak
Kategoria:Ameriketako Estatu Batuetako irakasleak
Kategoria:Bakearen Nobel Saridunak
Kategoria:Ameriketako Estatu Batuetako bakezaleak
Kategoria:New Yorken hildakoak